[{"text_idx": "#000012", "text": "Teeme otseu\u0308lekandeid istungisaalist ja komisjonide avalikest istungitest, samuti teistest Riigikogu olulistest su\u0308ndmustest."}, {"text_idx": "#000013", "text": "Pressiteated Keskkonnakomisjon Komisjonid arutavad tuumaenergeetika-alaseid po\u0308o\u0308rdumisi"}, {"text_idx": "#000015", "text": "Kollektiivse po\u0308o\u0308rdumise \u201ePuhas elekter aastaks 2035\u201c esitajad ma\u0308rgivad, et kombinatsioonis meretuuleparkide, koostootmisjaamade ja lokaalsete pa\u0308ikeseu\u0308histutega on just ta\u0308napa\u0308evane va\u0308ikereaktor sobivaim lahendus elektrienergia varustuskindluse tagamiseks ja kliimaeesma\u0308rkide saavutamiseks Eestis. \u201eNiivo\u0303rd suuremahulise to\u0308o\u0308stusinvesteeringu otsuseni jo\u0303udmine vo\u0303tab aastaid sihikindlat ja teadmistele tuginevat eelto\u0308o\u0308d. Eestile sobiva va\u0308ikereaktori tehnoloogia valimise ja rajamise eelto\u0308o\u0308dega tuleb alustada juba ta\u0308na,\u201c seisab po\u0308o\u0308rdumises."}, {"text_idx": "#000016", "text": "Kollektiivses po\u0308o\u0308rdumises \u201cEesti ei ole tuumapolu\u0308goon\u201d palutakse Riigikogul ja valitsusel anda selge signaal, et energia tootmisel Eestis on prioriteetideks pa\u0308ikese-, tuule- ja puhas vesinikuenergeetika ning taastuvenergia salvestustehnoloogiad. \u201eTuumajaama ehitus Eesti territooriumil on ohuks nii inimeludele kui ka riigi sa\u0308ilumisele,\u201c o\u0308eldakse seal."}, {"text_idx": "#000017", "text": "Majanduskomisjoni esimees Kristen Michal so\u0303nas, et komisjonide ees on kaks teineteist va\u0308listavat po\u0308o\u0308rdumist ja mo\u0303lemat valikut arutakse. \u201eKohalik energiatootmine on strateegiline ku\u0308simus jo\u0303ukuse loomisest, valdkonna teadmisest, varustuskindlusest u\u0308henduste valikul ja ekspordivo\u0303imest. Energeetika tulevikusuunad on u\u0308ha kindlamalt suundumas planeeti sa\u0308a\u0308stlikumalt kasutavate valikute suunas. La\u0308hiaastatel tuleb ka Eestil riigina koguda teadmised ning langetada otsused, kas meil on teadmisi ja valmisolek tuumaenergiat kasutada. To\u0308o\u0308 sellega on juba alanud, ta\u0308nane arutelu on osa selle ettevalmistamiseks,\u201c ra\u0308a\u0308kis Michal."}, {"text_idx": "#000018", "text": "Keskkonnakomisjoni esimees Yoko Alender u\u0308tles, et kahe haakuva teema ka\u0308sitlemine u\u0308hisel istungil annab hea vo\u0303imaluse diskussiooniks ja kindlasti on ha\u0308id argumente mo\u0303lema po\u0308o\u0308rdumise kasuks. \u201eOn aga u\u0308sna selge, et praegused lahendused elektri tootmiseks ei ole ja\u0308tkusuutlikud ning peame kasutama teadlaste kompetentsi ja energeetika-alaseid teadmisi kliimaeesma\u0308rkide ta\u0308itmiseks. Tegemist on kahe vastassuunalise po\u0308o\u0308rdumisega, kuulame a\u0308ra ja uurime, mis on erinevate hoiakute taga olevad mured. Keskkonnakomisjoni vaatest on prioriteediks heitmete va\u0308hendamine, ja\u0308tkusuutlik ja taastuv energeetika,\u201c ma\u0308rkis ta."}]